Sinope punane

Sinope punane ehk sinoopiahttp://www.eki.ee/dict/vsl/index.cgi?Q=sinoopia&F=M&C06=et on Musta mere ääres asuva Väike-Aasia linna Sinope järgi (tänapäeval asub Türgis) nimetatud punane ooker, antiikajal ja renessansiajal kuulus punane värvipigmenthttp://www.heinrich-wunderlich.de/encyclo/rotocker.htm. Koostiselt suure raud(III)oksiidi sisaldusega mineraal hematiit.

 Sõnast 
Nimetus esineb Pliniuse, Vitruviuse ja Theophrastose tekstides nime sinoper allref>https://web.archive.org/web/20190909231959/http://www.lda-lsa.de/landesmuseum_fuer_vorgeschichte/fund_des_monats/2011/august/, kes kõnelevad sellest kiitvalt kui väga puhtast muldpigmendist. Theophrastoselt pärineb teade, et pigment on nimetatud Sinope sadama järgi, kust seda tuuakse, kuid punamulda kaevandatakse sügaval sisemaal Kapadookias. See on kooskõlas geograaf Straboni teatega, kes olles ise sealtkandist, kirjutab: "Kapadookias toodetakse punast pulbrit nimega Sinopean, parimat maailmas, kuigi ibeerlased väidavad vastupidist. Seda nimetatakse Sinopean, sest et kaupmehed peavad selle tooma Sinopesse [...]"N. Eastaugh, V. Walsh, T. Chaplin, R. Siddall. Pigment Compendium. Routledge, 2008.

Keskajal võidi nimetust kasutada erinevate punaste pigmentide kohta, isegi kinaveri, menniku ja krapiekstrakti kohta.

Hilisema edasiarendusena on kunstiajaloolased hakanud pigmendi nimetust "sinoopia" kasutama freskole punase kriidiga tehtud alusjoonistuse kohtahttps://www.britannica.com/art/sinopia.

 Omadused ja kasutamine erinevate allikate järgi 
15. sajandist pärit värvide valmistamise õpetus "Liber magistri Petri se Sancto Audemaro de coloribus faciendis" kirjeldab Sinope punast kui "värvi, mis on punasem kinaverist [...]", samuti nagu varem on Strabon võrrelnud seda Ibeeria kinaveriga.

Cennino Cennini nimetab oma raamatus "Il Libro dell' arte" pigmendi värvust punaseks, kirjeldab, et see on kuiv ning lubab end hästi töödelda, ja mida peenemaks on värv hõõrutud, seda paremaks läheb ta oma omadustelt. Sobib kasutada tahvelmaalis puutahvlile, samuti fresko- ja sekotehnikas. Cennini kirjeldab ka värvi nimega cinabrese, mida tehakse ühest osast "kõige heledamast ja kaunimast" Sinope punasest ning kolmest osast väga puhtast ja valgest lubjast. Saadud värv on seinamaalil sobiv ihuvärvi saamiseks ning sarnaneb kinaverist saadud värvitoonilehttp://www.noteaccess.com/Texts/Cennini/2.htm.

Sama raamatu kolmandas peatükis kirjeldab Cennino Cennini Sinope punasega eeljoonistuse tegemist freskolehttp://www.noteaccess.com/Texts/Cennini/3.htm. Samas kirjelduses ja ühes hilisemas peatükis maalimise kohta nimetab ta "tumedat Sinope punast".

R. Cotgrave'i "A Dictionarie of the French and English tongues" 1673. aastast seletab märksõna Rubrique  Sinopique lahti järgmiselt: "Sinope punane muld, raske, tihke ja särava värviga muld ehk mineraal, mis vette panduna peatselt laguneb laiali ja vajub tükkideks", samuti nimetatakse selle sarnasust Armeenia boolusega, "mis aga on veel punasem ja vees nii kergesti ei lagune"French and English Dictionary, composed by Mr Randle Cotgrave with Another in English and French. London, printed for Anthony Dolle [...], MDCLXXIII.

 Värvitoon 

Inglise keeleruumis märgib sõna sinopia heledat punakaspruuni värvitooni, hematiidi värvusthttp://www.arteqo.com/en/guide/color/sinopia/http://www.paulnoll.com/Colors/color-0877-Sinopia.html. Olemas on ka sellenimeline veebivärvhttps://www.colorhexa.com/cb410b. Eesti keeles värvinimetusena ei kasutata.

 Viited 

 Välislingid 
 Sinopia. - Heritage Preservation Atelier (blogi)
 Sinope punane kunsti- ja konserveerimismaterjalide andmebaasis CAMEO

Kategooria:Anorgaanilised pigmendid
Kategooria:Punased värvitoonid